Tepişteyanê Zîndanê Biasayîşê Berzî yê 2. yê Xarpêtî pêvînayîşê akerdeyî yê keyeyanê xo de qalê îşkenceyê ke înan rê yenê kerdene û îxlalkerdişê heqan kerd.
Tepişteyan vat hema hema her roje înan rê bê  ke sebeb ramojîyo cezayê disîplînî dîyenê, mudurê zîndanî înan tehdît keno. Muduro ke nameyê ci Ercan o kewto odaya tepişteyê bi nameyê Ahmet Okanî bi vatişê “Nê rojan ti zaf raştê mi yenê. Xora tido bivîno do se bo” tehdît kerdo.
Tepişteyan vat ke bitaybetî gardîyanê bi nameyê Cîhan û Fatîhî seba îşkenceyî ameyê wezîfedarkerdene, xidayê ke înan rê roşîyenê zî bi vayayêka 2-3 hendeyî roşîyenê.
Tepişteyan sere de pawitoxanê heqanê merdiman rayapêroyîye rê vengdayîşê hîsdarîye kerd.
